ඒ අනුව උද්ගතව ඇති තත්ත්වය සම්බන්ධයෙන් කථානායක චමල් රාජපක්ෂ අද දිනයේදී පාර්ලිමේන්තුව හමුවේ විශේෂ ප්‍රකාශයක් සිදුකිරීමට නියමිත බවයි නියෝජ්‍ය කථානායකවරයා වැඩිදුරටත් කියා සිටියේ.හිටපු ජනාධිපති මහින්ද රාජපක්ෂ ලබන 24 වන දා අල්ලස් කොමිසම හමුවට පැමිණවීමට විරෝධය පළකරමින් විපක්ෂයේ මන්ත්‍රිවරුන් පිරිසක් ඊයේ පෙරවරුවේ පාර්ලිමේන්තු සභා ගැබ තුළ බිම වාඩි වෙමින් උපවාසයක් ආරම්භ කළා.හිටපු ජනාධිපතිවරයා අල්ලස් කොමිසමට කැදවීම සම්බන්ධයෙන් ඊයේ උදෑසන පාර්ලිමේන්තුව රැස්වූ අවස්ථාවේදී උණුසුම් වාද විවාද ඇති වුණා.